Marler 'ontnugter', wil stewels ophang | Netwerk24
Joe Marler se gryp op Alun Wyn Jones laat die Engelsman nou diep nadink. Foto: Getty Images
Marler (29) het hom die gramskap van gebruikers op sosiale media op die hals gehaal, nadat hy Jones, Wallis se kaptein, vroeg in Maart aan sy geslagsdele gegryp het.
Dit was tydens 'n Sesnasies-kragmeting tussen die Engelse en die Rooi Drake op Twickenham. Die Engelsman is 'n skorsing van tien weke opgelê.
Marler het so erg op sosiale media deurgeloop, dat van sy rekeninge vir 'n tyd gesluit was.
Die Daily Mail berig dat Marler nou dit oorweeg om die rugbywêreld vaarwel te roep, aangesien hy nou baie "ontnugter" geraak het met die sport.
Hy het tevore, in 2018, ook sy stewels opgehang, net om daarna 'n terugkeer te maak en ook by die 2019 Wêreldbeker-toernooi in Japan vir die Rose uit te draf.